Source: https://www.nase-rozhanovce.com/products/tema-zapisky-z-posledneho-rokovanie-oz-16-3-2017/
Timestamp: 2020-07-06 18:17:17+00:00
Document Index: 3337012

Matched Legal Cases: ['§ 11', '§ 18', '§ 18', '§ 18', '§ 6', '§ 18', '§ 6', '§ 9', '§ 11', '§ 11', '§ 22', 'súd\n']

Téma: zápisky z posledného rokovanie OZ 16.3.2017 :: NAŠE ROZHANOVCE
NOVINKY > Téma: zápisky z posledného rokovanie OZ 16.3.2017
Téma: zápisky z posledného rokovanie OZ 16.3.2017
zo zasadnutia OZ dňa 16.03.2017
Starosta privítal prítomných a otvoril rokovanie Obecného zastupiteľstva.
2. Schválenie programu rokovania b) voľba návrhovej komisie c) určenie overovateľov zápisnice
Starosta vyzval prítomných na pripomienky k programu:
Ing. Adamčík – má návrh zmeniť bod 3. na - Podnetné návrhy občanov a bod 4. na - Dotácia pre Rodičovské združenie pri ZŠ Rozhanovce
Starosta dal hlasovať za program zasadnutia Obecného zastupiteľstva s úpravou bodu 3 a 4
Starosta určil Návrhovú komisiu, Overovateľov zápisnice a zapisovateľku:
Oto Záviš
Verebová Jana
Zapistovateľ:
3. Podnetné návrhy občanov
Mgr. Nosáľová – zastupuje rodičov detí, ktoré chcú cestovať na MS vo výrazových tancoch do Chorvátska. Prosia o finančnú pomoc, podali si žiadosť, približné náklady na dieťa sú € 500,- eur, žiadajú € 250,-. Prikladajú aj menný zoznam detí, ktoré sa zúčastnia MS.
p. Tóth – pýta sa, či sa bude rozširovať škôlka, pre deti ktoré dovŕšili 3 roky
starosta – rozvinie sa to v samostatnom bode – Prieskum využitia priestorov MŠ
p. Dancák – pýta sa či majú občania/poslanci nejaké otázky na DHZ alebo DHZO, nakoľko na sociálnej sieti vznikli nejaké otázky a diskusie ohľadom DHZ
p. Orosz – pýta sa na lokalitu Pod brehmi, jeho rodičia dali dávnejšie žiadosť o zaradenie do ÚPO spolu s rodičmi p. Tótha a tiež p. Slovák, pýtajú sa v akom je to štádiu
starosta – p. Burák má žiadosti občanov, v ZaD č. 08 sa to bude riešiť, schvaľovať to budú poslanci, občania budú mať možnosť pripomienkovať, budú sa konať stretnutia občanov s p. Burákom a do konca jesene by to malo byť ukončené, cca. október
p. Orosz – pýta sa na parkovisko na Školskej 2, či sa bude riešiť a tiež kamerový systém, pretože boli viaceré incidenty na parkovisku, p. Uličný už 2x na to doplatil
starosta – plánuje sa rozšírenie kamerového systému na Školskej 1,2,3 a parkovisko – nie sú plánované financie v tomto roku a stromy pred bytovkou sa budú rezať do konca marca
p. Orosz – bude viac svetla na parkovisku
starosta – parkovisko zhodnotí projektant a bude sa to riešiť budúci rok, v spolupráci s obyvateľmi bytovky
p. Dancák – upozorňuje na stromy na rohu telocvične, agáty, ktoré majú obvod 35 cm, tienia im do záhrady a tiež ohrozujú budovu telocvične
starosta – pôjdu sa tam pozrieť, povolenie na výrub stromov je do 10.4.2017 a pokiaľ bude spĺňať rozmer podľa vyhlášky, tak sa to porieši, nájde sa kompromis
p. Dancák – pýta sa, či nevolal niekto na OcÚ ohľadom DHZO?
starosta – nie
p. Orosz – má návrh vysypať makadam, utlačiť ho a využívať priestor na dočasné parkovisko,
starosta – bude treba nájsť stanovište na bedne a kontajnery a makadam nie je problém, to sa zabezpečí
p. Tóth – pýta sa tiež na rozšírenie kapacity škôlky?
4. Dotácia pre Rodičovské združenie pri ZŠ Rozhanovce – účasť detí na MS vo výrazových tancoch
Ing. Nedbalová – podali si žiadosť, pôjde to cez ZRPŠ, deti sú s trvalým pobytom v Rozhanovciach, je ich 8, prikladajú aj zoznam. Požiadavka je € 250,- na jedno dieťa, takže žiadajú spolu € 2000,- .
OZ v zmysle § 11 ods. 4 zákona SNR č. 369/1990 Z. z. o obecnom zriadení v znení zmien a doplnkov schvaľuje dotáciu pre ZRPŠ Rozhanovce vo výške € 2000,- podľa priloženej žiadosti.
Starosta informoval, že z posledného Obecného zastupiteľstvo pre neho vyplynula povinnosť , vyhlásiť a zverejniť schválené VZN č. 01/2017 o určení výšky dotácie na mzdy a prevádzku na dieťa materskej školy a žiaka navštevujúceho školské zariadenia na kalendárny rok 2017.
6. Správa o činnosti starostu
Starosta informoval o svojej činnosti od posledného rokovania Obecného zastupiteľstva:
- koordinácia prác VPP, zametanie ulíc po zime
- počas februára sa vybavilo povolenie na výrub stromov, čiastočne sa realizuje pri OcÚ, pri ZŠ, v Materskej škole, väčšie stromy bude rezať firma, ktorá má na to oprávnenie
- zabezpečil prepracovanie Prevádzkového poriadku pre prácu v expozícii chemickým faktorom, bol zaslaný na schválenie RÚVZ v Košiciach
- nákup tvárnic na zamedzenie parkovania –pri výjazde z ulice Rybárskej - križovatka, budú zabraňovať parkovaniu, aj skrášlia ulicu, rozmiestnia sa na viacero lokalít v obci
- ukončeniu zmluvného vzťahu so spoločnosťou Slovakia energy s.r.o. pretože niektoré odberné miesta máme s VSD a niektoré so Slovakia energy s.r.o., aby sa to zjednotilo, poslala sa výpoveď zmluvy
- zabezpečenie osadenia veľkokapacitných kontajnerov od 24.3. – 6 kontajnerov od Robotníckej po celej obci, približne v priebehu 3 týždňov
- v spolupráci s p. Hudák z firmy TD s.r.o. sa konalo stretnutie ohľadom odchytu psov, ale nenašli žiadneho voľne behajúceho, sú to nezodpovední ľudia, ktorí si nestrážia psov
- príprava VO na rekonštrukciu OcÚ a tiež žiadosť na rozšírenie kamerového systému a verejného osvetlenia
OZ v zmysle § 18c ods. 5 zákona SNR č. 369/1990 Z. z. o obecnom zriadení v znení zmien a doplnkov berie na vedomie správu o činnosti starostu od posledného rokovania Obecného zastupiteľstva.
7. Správa o kontrolnej činnosti
HK predniesla Správu o kontrolnej činnosti:
Správa o kontrolnej činnosti – zákon o obecnom zriadení ukladá vždy v novom roku uviesť aké kontroly boli robené, aj aké opatrenie boli prijaté pri zistení nedostatkov, či boli splnené všetky úlohy a ak nie, či táto úloha trvá. HK skonštatovala, že veľa vecí sa dalo do poriadku.
OZ v zmysle § 18c ods. 5 zákona SNR č. 369/1990 Z. z. o obecnom zriadení v znení zmien a doplnkov berie na vedomie Správu o kontrolnej činnosti.
8. Analýza úverového zaťaženia
HK predniesla analýzu úverového zaťaženia Obce Rozhanovce:
Úverová zaťaženosť obce je 0,007%.
Platí sa:
- splátka za verejné osvetlenie
- úver z ŠFRB, mesačná splátka je 600,15 € a stav k 16.01.2017 je 143 149,84 €, tento úver sa nezapočítava do celkového dlhu obce
- z nájomného sa spláca úver, úroky banke, a obec supluje nájomníkov, ktorí neplatia
- je treba dať podnet na vymáhanie dlžôb, tých nájomcov ktorí neplatia
- stavy účtov: viď prílohu
HK – chváli starostu a poslancov za dobré hospodárenie
OZ v zmysle § 18c ods. 1, písm. e) zákona SNR č. 369/1990 Z. z. o obecnom zriadení v znení zmien a doplnkov berie na vedomie Analýzu úverovej zaťaženosti Obce Rozhanovce
9. Návrh VZN č.02/2017 o organizácii miestneho referenda
Na základe námietky prokurátora vyplýva obci povinnosť mať prijaté VZN o organizácii miestneho referenda.
HK – pýta sa na pripomienky poslancov
starosta: pýta sa na doplnky k Návrhu VZN č. 02/2017
OZ podľa § 6 ods. 1 – 10 zákona SNR č. 369/1990 Z. z. o obecnom zriadení v znení zmien a doplnkov schvaľuje Všeobecné záväzné nariadenie č. 02/2017 o organizácii miestneho referenda.
za : 8 proti: 0 zdržal sa: 0
10. Informácia o príjmoch a výdavkoch za rok 2016 týkajúcich sa energií a ostatných nákladov Kultúrneho domu
HK – za rok 2016 boli príjmy KD:
prenájom – € 529,-
požičovné – € 14,06
straty – € 116,57
príjmy – € 2660,30
HK – za rok 2016 boli výdavky:
výdavky spolu: 12600,-
OZ v zmysle § 18c ods. 5 zákona SNR č. 369/1990 Z. z. o obecnom zriadení berie na vedomie informáciu o príjmoch a výdavkoch za rok 2016 týkajúcich sa energií a ostatných nákladov Kultúrneho domu.
11. Návrh doplnku č. 1 k Zásadám o úhradách za služby poskytované obcou Rozhanovce
Adamčík – zaslal návrh doplnku k Zásadám o úhradách za služby poskytované obcou, prišlo k situácii, kedy škola mala ples, 14 rokov neplatila a tento rok im vznikla povinnosť vo výške € 160,- cca
- zhodnotil to tak, aby od týchto poplatkov boli oslobodené ZŠ, MŠ, DHZO, Cirkvi a občania alebo spoločnosti, kedy by pán starosta posúdil individuálne
- pri každom prenájme sa spíše zmluva o krátkodobom prenájme
Pýta sa na pripomienky:
Rabada – pýta sa či úplne zadarmo, alebo bude nejaká minimálna cena napr. 30 eur, bolo by to optimálne, aby všetky náklady neznášala obec
Adamčík – v prípade nejakej charity alebo inej organizácie, aby bola možnosť zohľadniť zľavu, pretože treba podporovať kultúru
HK – aby mali poslanci predstavu o výdavkoch, preto pripravila sumár príjmov a výdavkov KD
starosta – chce podporovať kultúru, aby sa tu niečo dialo, ponúkali sa tu rôzne akcie, napr. Rómovia, ale nechcel, kvôli možnosti zničenia KD
HK – občan, ktorý urobil niečo pre obec?
starosta – bude treba písomne zdôvodnenie za čo bola zľava a dôvod
Nedbalová – organizácie zriadené obcou, vznikla situácia kedy to bolo pozmenené, menili sa iba ceny
prednosta – menil sa cenník, obsah sa nemenil
starosta - ostalo to v rovine pripomienok, nedalo sa o tom hlasovať
OZ v zmysle § 6 ods. zákona SNR č. 369/1990 Z. z. o obecnom zriadení v znení zmien a doplnkov schvaľuje doplnok k Zásadám o úhradách za služby poskytované obcou podľa predloženého návrhu.
12. Návrh na 1. úpravu rozpočtu
Ing. Bombová prečítala:
celkové príjmy sú v sume € 1 688 059,56
a výdavky sú v sume € 1 687 548,25
V príjmovej časti sa navýšil výnos z dane príjmov, navyšuje sa transfer na školstvo, nevyčerpaná dotácia zo ZŠ.
Výdavková časť – navyšujú sa mzdy a platy, mzda pre pána starostu a pre pani HK, navyšuje sa položka odmeny pre zamestnancov, na základe poslaneckého návrhu na minulom OZ, aj poistné a príspevky do poisťovni. Navýšenie elektrickej energie a preddavkových platieb, vodné, stočné.
- Položka na interiérové vybavenie, nový nábytok, výpočtová technika, elektronická pečať.
- Údržba budov a objektov – navýšenie o 10000,- kvôli potrebe rekonštrukcie elektroinštalácie.
- Stravovanie – navýšenie o € 5800,- z dôvodu nákupu stravných lístkov.
- Dotácia pre DHZO o € 1500,- na základe uznesenia z min. zastupiteľstva.
- Bývanie a občianska vybavenosť – nedoplatok za r. 2015 na energiách.
- Vysielacie a vydavateľské služby – zakúpenie vyrozumievacieho modulu –zasielanie sms občanom a plánovanie hlásenia.
- MŠ – na základe oznámenia o dotácii, sa ponížila dotácia, menší počet žiakov.
- Znižuje sa transfer pre ŠKD,
- Navyšuje sa suma pre opatrovateľky – nákup stravných lístkov.
- Kapitálové výdavky – ul. Robotnícka - výstavba chodníka - € 23000,-
- Rekonštrukcia osvetlenia a rozhlas v nových lokalitách.
Nedbalová – stravné lístky pre opatrovateľskú službu, ak sú viac ako 4 hodiny denne.
Rabada – väčšina vecí sa realizovala, ale teraz to bolo potrebné upraviť v rozpočte.
OZ v zmysle § 9 zákona č. 369/1990 Z. z. o obecnom zriadení v znení zmien a doplnkov schvaľuje
1. 1. úpravu rozpočtu 2017 podľa predloženého návrhu
2. celkové príjmy v sume € 1 688 059,56
celkové výdavky v sume € 1 687 548,25
na zákl. schválenia rozpočtu aj s doplnkom vypracoval čo sa plánuje robiť:
energetický audit: 2600,- eur, ktorý je potrebný k žiadosti na výzvy k projektom
KD – cez envirofondy je potrebné € 340000,- do triedy A1, z výzvy by sme dostali € 190000,- a ostatné by sme museli hľadať niekde inde, podľa konzultácie by bolo zbytočné do toho ísť, návratnosť by bola 30 rokov.
Projektová dokumentácia na ekologizáciu prevádzky budovy OcÚ a kde – musí byť nanovo, pretože sa menil zákon, aktuálny zákon musí ísť do kategórie A1.
Nákup infražiariča –na opravu miestnych komunikácií – môže ho používať aj obyčajný zamestnanec na opravu výtlkov, robí sa to s asfaltovou zmesou. Prednosta – volal do Krompách, kde to využívajú, tak si to chvália. Stojí to € 7000,-, cez elektronickú akciu, bolo by to menej.
Adamčík – robiť cez elektronickú aukciu podľa neho nie je šetrenie, lebo Ing. Mikulíková si to naúčtuje, treba na to vyškoliť pracovníka OÚ
Rabada – netreba na používanie infražiariča povolenie?
starosta – používalo by sa to iba na miestnych komunikáciách
Husnaj – vyskúša sa a potom by sme to vedeli ponúknuť aj okolitým obciam za poplatok.
Prednosta – vyčistenie Mlynského potoka, pripravuje výzvu a prieskum trhu.
lávka a chodník robotnícka – projektová dokumentácia, zastávka je v ceste, nebezpečná situácia pri vystupovaní z autobusa
KD – € 23000,- na zateplenie, po etapách by bolo výhodné to zatepliť, ak by sa zateplilo čelo a od cesty
Husnaj – zateplenie po etapách je neefektívne, farba vybledne, iné firmy by to realizovali, iné materiály
Prednosta – od cesty KD vyzerá zle, bolo by dobré zatepliť aspoň čelo
Nedbalová – po kúskoch sa to neoplatí
Nedbalová – koľko výtlkov je treba urobiť? či sa oplatí kúpiť infražiarič
Prednosta- nie je to na 1 rok, ale na dlhšie obdobie
starosta – stále sa pohráva s myšlienkou, využiť priestor na 1. poschodí, ktorý sa dá využiť na verejnoprospešné účely – kluby a pod.
Verebová – podľa nej je zatepľovanie posledná fáza
Rabada – úver by to vyriešil
Starosta – úver by bral iba na opravu Obecného úradu
13. Prieskum využitia priestorov MŠ z dôvodu nárastu žiadostí rodičov detí o prijatie do MŠ
Ing. Husnaj a Ing. Rabada - uskutočnili prieskum záujmu rodičov o využitie ďalšej triedy v MŠ
- na základe oznamu na internete sa prihlásilo 16 detí
- 3 triedy sú plné, majú tzv. „nadstav“ v budúcom šk. roku má odísť 12 detí do 1. ročníka
- ak by rátali iba deti staršie ako 3 roky, tak je to 13 detí
- p. Česláková poskytla údaje o počte detí nar. v r. 2014, 2015, 2016
- nie každý číta oznamy na sociálnej sieti, preto si myslia, že záujem bude vyšší
- ak by sa pristúpilo k 4. triede, tak podľa prihlásených detí, by bola naplnená asi spolovice, budúci rok je predpoklad, že sa naplní celá
Rabada – natesno by to vyšlo, záujem by bol aj s iných dedín a prerozdelili by sa deti aj s ostatných tried
Husnaj – konštatuje, že rozšírenie je potrebné
- mzdy – bolo by treba prijať 2 učiteľky, ½ úväzok upratovačku a je potrebné rátať aj s príplatkom pre zástupkyňu riaditeľky, na mzdy by bolo potrebné cca € 10000,-
- bežné rekonštrukčné práce, wc, umývadla, podlahy – € 20000,-
- vybavenie –€ 10000,-
- spolu by to bolo € 40000,-
Rabada – je treba rátať každý rok cca € 30000,- záťaž na rozpočet
Husnaj – učiteľky sú aj z Rozhanoviec, 2 pracovné miesta, zlepšili by sa služby pre rodičov, ktorí nosia deti do Košíc, ušetrila sa na suma na príspevok pre ŠKD, tak by sa to čiastočne vykrylo z toho
p. Orosz – poukazuje na potrebu renovovať vnútorné vybavenie, nábytok a pod.
Nedbalová – z rezervného fondu by sa to dalo previesť, obec tam má cez € 100000,-
Rabada – dá sa využiť aj vybavenie, ktoré už je v MŠ
starosta – škola nemá priestory pre 1. triedu, tak sa uvažuje aj s možnosťou využitia triedy v MŠ
Koribská – koľko času je potrebné na rekonštrukciu?
Rabada – do septembra – zač. školského roka by sa to stihlo
Koribská – až po zápise sa bude vedieť presné číslo detí
starosta – pýta sa poslancov na stanovisko k rekonštrukcii, k využitiu tried v spodnej časti MŠ?
OZ v zmysle § 11 ods. 4 zákona SNR č. 369/1990 Z. z. o obecnom zriadení v znení zmien a doplnkov sa uznieslo na potrebe rekonštrukcie pavilónu MŠ.
14. Schvaľovanie zriaďovacej listiny ZŠ
OZ podľa § 11 ods. 4 zákona SNR č. 369/1990 Z. z. o obecnom zriadení a § 22 ods. 1 zákona SNR č. 596/2003 Z. z. o štátnej správe v školstve a školskej samospráve v znení zmien a doplnkov schvaľuje Zriaďovaciu listinu ZŠ Rozhanovce.
Rabada – pýta sa na situácia pri ZŠ, križovatka, chýba lepšie označenie, pozor škola, bola havária a je treba niečo robiť s bezpečnosťou
starosta – musíme apelovať na správcu cesty
Koribská – je treba priložiť aj podpisy od rodičov
Rabada – pripraví text a podpisy pre rodičov
Husnaj – napísať žiadosť na spomaľovače a značky a povolenie na správu cesty
starosta – na cestu 3. triedy zábrany nemôžu ísť, opýtať sa čo sa dá robiť pre zlepšenie dopravnej situácie, apelovať na správcu cesty, dopravný inšpektorát a odbor dopravy OÚ Košice - okolie
Adamčík – reflexné prvky na prechod, už dva roky sa o tom hovorí...
Rabada – pýta sa na prevod vodovodu, vybavenie kultúrneho domu umývačkou – použiť starú umývačku z MŠ, uvažuje sa o kúpe novej chladničky?
starosta – áno je treba kúpiť novú chladničku
Dugas – funguje drvič konárov na zbernom dvore? Bolo by možné pozbierať po obci konáre a odviesť ich na zberný dvor?
starosta – hovorí o tom, že by sa nahlásili sa aj takí, ktorí si majú konáre ako odviesť
starosta – zákon nezakazuje páliť konáre, ale nemá to ohrozovať susedov
starosta: v minulom volebnom období keď sa schvaľoval odpredaj pozemku – trafostanice, zmluva o budúcej zmluve 4-5m2 pre VSD a.s., poslala návrh kúpnej zmluvy, za predaj € 200,- a za vecné bremeno € 700,-
OZ v Rozhanovciach súhlasí so zriadením vecného bremena v prospech Východoslovenská distribučná a.s. na parcelách registra „C“ č. 827 a parcele registra „C“ č. 778 vedenej na LV č. 748 v rozsahu geometrického plánu č. 458/2012 a geometrického plánu č. 93/2013 za odplatu 700,- eur za účelom umiestnenia elektroenergetického zariadenia.
OZ v Rozhanovciach schvaľuje predaj pozemku vedeného na LV č. 748 vedený ako pozemok KN – „C“ 778, druh pozemku záhrada o výmere 3181 m², z toho odčlenený nový pozemok geometrickým plánom č. 457/2012 vyhotovený firmou Geodetic, spol. s r.o. KN „C“ č. 778/2 zastavané plochy a nádvoria o výmere 5 m² za cenu 200,- eur.
Husnaj – chce sa vrátiť k téme úveru, nechce bezhlavo brať úver, ale chce urobiť veci, ktoré boli naplánované, hlavne zateplenie KD a MŠ
- bol by za to zobrať úver na KD, usporilo by sa za plyn
- zobrať aspoň na konkrétne veci
- vypracovať ponuku vo viacerých bankách
Verebová – najprv by sa malo poriešiť vnútro KD a potom vonkajšok
starosta – bol prísľub na získanie financií na zateplenie MŠ
Rabada – toho roku bude to aktuálne?
starosta – áno na všetky 3 budovy MŠ okrem jedálne
Nedbalová – podľa nej je vnútro KD malé, je potreba ho rozšíriť
starosta – je treba posudok statika, ktorý posúdi čo sa dá riešiť
Husnaj – chodník na ul. Robotníckej, ako sa bude riešiť?
prednosta – ak nevyjde, tak sa urobí na 2 etapy
Rabada – v budúcnosti sa plánuje stavať dom smútku a z čoho?
starosta - ak bude výzva, tak sa dá
Adamčík – pozemky ul. Kostolná, tí, čo majú prihradené, čo je nové?
starosta – znalecký posudok sa bude riešiť budúci týždeň
Adamčík – ul. Robotnícka, je hotový projekt, ktorý rieši lávku a napojenie na ul. Kvetnú?
Prednosta –pôjde to na etapy
Adamčík – už bol posúdiť stav bývalej sporiteľne nejaký statik?
starosta – má kontakt na statika, tak sa osloví
Adamčík – je treba urobiť statický posudok, aby sa mohla zverejniť výzva - (medzi tým 28.3. bolo stretnutie so statikom v spomínanej nehnuteľnosti, urobí technický posudok)
- žiadosť o prístrešok p. Migáč Družstevná
starosta – p. Migáč je vyrozumený
Adamčík – bola určená komisia na prideľovanie bytov, ale nikto o tom nevedel na Ocú – p. Česláková
prednosta – je to poriešené a v budúcnosti sa takýmto chybám vyhneme
Adamčík – počíta sa so zakúpením frézy na sneh? Teraz sú za tretinové ceny...v zime sa veľmi zijde!
starosta – fréza je potrebnejšia ako infražiarič, porieši sa
Husnaj – je treba rátať aj s financiami na asfalt k infražiariču a bomby na plyn
Adamčík – pýta sa na spoločnosť SWAN a stavebné konanie vo veci výstavby vysli
starosta – stiahli žiadosť o stavebné povolenie
Adamčík – Evanjelický cirkevný zbor- boli vyrozumení?
prednosta – áno, dostali odpoveď
Adamčík - parkovisko ul. Školská – bolo jednanie s p. projektantom, koľko by stála projektová dokumentácia?
Adamčík – bude sa obstarávať z peňazí, ktoré sú v rozpočte, alebo sa to mení, či sa nejako koná, je treba zistiť či sa to dá toho roku nakresliť
Husnaj- je naprojektovaný chodník s pokračovaním na školskú?
prednosta – áno, je tam
Adamčík – pýta sa či sa bude realizovať podľa rozpočtu lebo priložený plán nekorešponduje s prioritami, ktoré boli nastavené na ďalšie dva roky
starosta – zastáva sa práce p. prednostu
Adamčík – má protichodné informácie
Rabada – parkovisko pri Katolíckom kostole, je to tiež zahrnuté v rozpočte?
Adamčík – je treba zavolať, ak treba pomôcť, ak sa nestíha na to tu sme
Adamčík – poďme radšej robiť projektovú dokumentáciu parkovísk ako Dom smútku tento rok ak nie su peniaze, a Dom smútku budúci rok, treba urgentne riešiť parkovanie Školská a iné aktivity plánované na ďalšie dva roky aj kvôli rozpočtovaniu financií a opäť nemáme žiadne projekty
- jarok na Jarnej ulici, nie je dobre vyspádovaná cesta
- zberný dvor, zber papiera v spolupráci s ZŠ, občania majú záujem voziť túto komoditu, Starosta povedal že objedná plechový prístrešok pre papier
- územný plán sme dávali výzvu o dotáciu až budúci rok
starosta – p. Rusnáková sa nevypratala, a išiel podnet právnikovi na súd
Nedbalová – pýta sa na pravidelnosť platieb od nájomníkov v nájomných bytoch, platí každý pravidelne?
Ing. Bombová - p. XXX– neplatí vždy pravidelne
Husnaj – pýta sa na odmeny pre zamestnancov, pýtala sa na nich aj p. riaditeľka v MŠ
starosta – odmena sa navrhla pre pracovníkov obecného úradu, ale aj ostatných zamestnancov obce
Husnaj – MŠ, fungujú aj jasle v obci, uvažovať o nejakom príspevku pre rodičov, ktorých deti sa neprijali do MŠ
HK – podľa platného VZN sa nedá prispieť fyzickej osobe
starosta – štát dotuje rodičov detí, ktoré navštevujú jasle 280,- eur
Husnaj – rigol na SNP?
starosta –musí sa vypracovať projektovú dokumentáciu
starosta - ešte nejaké otázky?
starosta - poďakoval za účasť a ukončil Obecné zastupiteľstvo o 20:10